CELEX: 32014R1260
Language: hr
Date: 2014-11-25 00:00:00
Title: Provedbena uredba Komisije (EU) br. 1260/2014 оd 25. studenoga 2014. o utvrđivanju standardnog paušalnog smanjenja carina na uvoz sirka u Španjolsku iz trećih zemalja

26.11.2014   
            
            
               HR
            
            
               Službeni list Europske unije
            
            
               L 339/5
            
         PROVEDBENA UREDBA KOMISIJE (EU) br. 1260/2014
   оd 25. studenoga 2014.
   o utvrđivanju standardnog paušalnog smanjenja carina na uvoz sirka u Španjolsku iz trećih zemalja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 180.,
   budući da:
   
               (1)
            
            
               Na temelju sporazuma sklopljenih u okviru Urugvajskog kruga višestranih trgovinskih pregovora (2) Unija se obvezala omogućiti uvoz sirka u Španjolsku u godišnjoj količini od 300 000 tona.
            
         
               (2)
            
            
               U razdoblju od 1. siječnja 2014. do 15. srpnja 2014., tijekom kojega je utvrđena stopa uvozne carine od 0 EUR po toni u skladu s Uredbom Komisije (EU) br. 642/2010 (3), u Španjolsku je uvezeno 41 580 tona sirka. Od 16. srpnja 2014. i ponovnog uvođenja pozitivne stope carine na uvoz sirka u skladu s Uredbom (EU) br. 642/2010 nije zabilježen uvoz sirka u Španjolsku.
            
         
               (3)
            
            
               Člankom 6. Uredbe Komisije (EZ) br. 1296/2008 (4) predviđena je, u skladu s Uredbom (EU) br. 642/2010, mogućnost primjene smanjenja stope uvozne carine kako bi se uvozne kvote u cijelosti iskoristile.
            
         
               (4)
            
            
               S obzirom na uvjete na tržištu sirka, osobito na činjenicu da je njegova cijena na globalnom tržištu osjetno viša od cijene kukuruza, potrebno je primijeniti paušalno smanjenje jednako 100 %-tnom iznosu uvozne carine utvrđene u skladu s Uredbom (EU) br. 642/2010.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   1.   U pogledu preostalih raspoloživih količina sirka za uvoz u Španjolsku u okviru kvote otvorene 1. siječnja 2014., utvrđuje se paušalno smanjenje predviđeno člankom 6. Uredbe (EZ) br. 1296/2008 jednako 100 %-tnom iznosu uvozne carine utvrđene u skladu s Uredbom (EU) br. 642/2010.
   2.   Primjenjuju se odredbe Uredbe (EZ) br. 1296/2008.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   Prestaje važiti 31. prosinca 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. studenoga 2014.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  SL L 336, 23.12.1994., str. 22.
   
   
      (3)  Uredba Komisije (EU) br. 642/2010 od 20. srpnja 2010. o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (SL L 187, 21.7.2010., str. 5.).
   
      (4)  Uredba Komisije (EZ) br. 1296/2008 od 18. prosinca 2008. o utvrđivanju detaljnih pravila za primjenu carinskih kvota za uvoz kukuruza i sirka u Španjolsku te za uvoz kukuruza u Portugal (SL L 340, 19.12.2008., str. 57.).